sagorsarker/bangla-wikipedia huggingface dataset:
রিভ সিস্টেমস

রিভ সিস্টেমস একটি বেসরকারি বাংলাদেশী আইপি কমিউনিকেশন সফটওয়্যার সলিউশন প্রতিষ্ঠান। এটি ২০০৩ সালে ঢাকায় প্রতিষ্ঠিত হয়েছিল এবং ২০০৮ সালে এর সদর দপ্তর সিঙ্গাপুরে স্থানান্তর করা হয়। রাশিয়া, যুক্তরাষ্ট্র, হংকং, কেনিয়া, লেবানন ও যুক্তরাজ্যে শাখাসহ প্রতিষ্ঠানটির সফটওয়্যার ডেভেলপমেন্ট সেন্টার বাংলাদেশ ও ভারতে।
বিশ্বের ৭৮টি দেশে কার্যক্রম পরিচালনা করা রিভ সিস্টেমসের মোট কর্মীসংখ্যা ৮৬০ জনেরও বেশি। প্রতিষ্ঠানটি বর্তমানে ২৬০০’রও বেশি ভিওআইপি ও টেলিকমিউনিকেশন সেবাদানকারী প্রতিষ্ঠানের সাথে কাজ করছে।
রিভ সিস্টেমস-এর যাত্রা শুরু হয় ২০০৩ সালে ঢাকায়। খিলগাঁও এলাকার একটি ছোট গ্যারেজে ৬ জন কর্মী নিয়ে এটি যাত্রা শুরু করে। পরবর্তীতে এর অফিস খিলগাঁও থেকে মধ্য বাড্ডা স্থানান্তর করা হয়, পাশাপাশি বনশ্রীতে স্থাপন করা হয় সফটওয়্যার ডেভেলপমেন্ট সেন্টার। আইপি কমিউনিকেশন ইন্ডাস্ট্রির জন্য সফটওয়্যার তৈরির লক্ষ্য নিয়ে কাজ শুরু করে পরবর্তীতে রিভ সিস্টেমস বৈশ্বিকভাবে ভিওআইপি ইন্ডাস্ট্রির অন্যতম বৃহৎ সমাধানদাতা প্রতিষ্ঠান হিসেবে প্রতিষ্ঠা পায়। ২০০৫-এ কোম্পানিটি সর্বপ্রথম ‘আইটেল বিলিং’ নামে সম্পূর্ণ অটোম্যাটেড বিলিং সলিউশন সফটওয়্যার অবমুক্ত করে।
২০০৮-এর ৩রা এপ্রিল প্রতিষ্ঠানটির সদর দপ্তর সিঙ্গাপুরে স্থানান্তর করা হয়, আর এসময় অবমুক্ত করা হয় মোবাইল ভিওআইপি সার্ভিস, যা মধ্যপ্রাচ্যের ভিওআইপি ইন্ডাস্ট্রিতে উল্লেখযোগ্য পরিবর্তন নিয়ে আসে। এর আগ পর্যন্ত সেখানকার অধিবাসীদের লং ডিস্টেন্স কল করার জন্য ঝামেলা পোহাতে হতো ও তা ছিল অনেক ব্যয় সাপেক্ষ।
রিভ সিস্টেমস ২০০৯-এর ১৪ই ডিসেম্বর ভারতে আরেকটি নতুন শাখা অফিস প্রতিষ্ঠা করে এবং এর দায়িত্ব পান সঞ্জিত চ্যাটার্জি। ২০১০ সালে রিভ সিস্টেমস ‘আইটেল সুইচ প্লাস’ নামে একটি ক্যারিয়ার গ্রেড সফটসুইচ অবমুক্ত করে, যার সঙ্গে বিলিং সলিউশন ও ইন্টার্যাসক্টিভ ভয়েস রেসপন্স সমন্বিত রাখা হয়। এছাড়াও টেলিকমিউনিকেশন ও সফটওয়্যার সমাধানদাতা প্রতিষ্ঠান হিসেবে রিভ সিস্টেমসের চূড়ান্ত ব্যবহারকারী অ্যাপ্লিকেশন, মিডলওয়্যারও ও সম্পূর্ণ পণ্য তালিকা রয়েছে।
রিভ সিস্টেমসের আরও চারটি সহযোগী প্রতিষ্ঠান রয়েছে, এগুলো হলোঃ
থিলিনা কাদম্বি

সাহান হিউয়া থিলিনা কাদম্বি (; জন্ম: ৪ জুন, ১৯৮২) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। থিলিনা কাদম্বি মূলতঃ মাঝারি সারির ব্যাটসম্যান। বামহাতে ব্যাটিংয়ের পাশাপাশি ডানহাতে লেগ ব্রেক বোলিং করে থাকেন। ঘরোয়া ক্রিকেটে বাসনাহিরা নর্থ ও সিংহলিজ স্পোর্টস ক্লাবের প্রতিনিধিত্ব করছেন।
শৈশবেই তিনি তার ক্রিকেটশৈলী প্রদর্শন করে সকলের নজর কাড়েন। ১৯৯৮ থেকে ২০০১ সাল পর্যন্ত শ্রীলঙ্কার অনূর্ধ্ব-১৯ দলে খেলেন। এছাড়াও শ্রীলঙ্কা এ ক্রিকেট দলের পক্ষে দশটি প্রথম-শ্রেণীর ক্রিকেটে অংশ নিয়েছেন।
২০০৪ সালে জিম্বাবুয়ে এ দলের বিপক্ষে ৫২ রান তোলেন। দুই ছক্কা ও ১০ চারে গড়া এ ইনিংসটির পুরোটিই ছিল প্রথমবারের মতো প্রথম-শ্রেণীর ক্রিকেটে পঞ্চাশোর্ধ্ব রান।
২৭ এপ্রিল, ২০০৪ তারিখে জিম্বাবুয়ে সফরে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ছয় নম্বরে ব্যাটিংয়ে নেমে চার বল মোকাবেলা করে এমলুলেকি এনকালা’র হাতে শূন্য রানে আউট হন। পরবর্তী তিন খেলায় তিনি সর্বমোট ২৩ রান তোলেন। তাসত্বেও ২০০৪ সালের এশিয়া কাপে খেলার জন্য মনোনীত হন ও তার দল শিরোপা জয় করে। কিন্তু খেলার মান নিম্নমূখী হওয়ায় ২০০৪ সালের আইসিসি চ্যাম্পিয়ন্স ট্রফিতে তার পরিবর্তে দিলহারা ফার্নান্দোকে অন্তর্ভুক্ত করা হয়।
২০০৮ সালে জিম্বাবুয়ে সফরে অন্তর্ভুক্ত হন ও গুরুত্বপূর্ণ ৪০ রান করে দলের জয়ে ভূমিকা রাখেন। এ সিরিজের পরপরই ২০০৯ সালে পাকিস্তান সফরে যান। করাচিতে অনুষ্ঠিত দ্বিতীয় ওডিআইয়ে ৫৯ রান তুলে শ্রীলঙ্কার সিরিজ জয় নিশ্চিত করেন। একই বছরে রানাসিংহে প্রেমাদাসা স্টেডিয়ামে ভারতের বিপক্ষে অপরাজিত ৯৩* রান করেন।
ব্যাসিলিকা দে স্যান মার্টিনো দে মন্দোনেদো

ব্যাসিলিকা দে স্যান মার্টিনো দে মন্দোনেদো (ইংরেজি: Basilica of San Martin Mondonedo) গ্যালিসিয়ার নেভী লুগো প্রদেশে অবস্থিত রোমান স্থ্যাপত্যশৈলিতে নির্মিত একটি প্রার্থণাগৃহ। বর্তমানে এটি জাদুঘর হিসেবে সর্বসাধারণের জন্য উন্মুক্ত করে দেয়া হয়েছে।
নবম শতকে নির্মিত এই ক্যাথেড্রালটিকে স্পেনের সব থেকে পুরাতন ক্যাথেড্রাল হিসেবে বিবেচনা করা হয়। ১৯৩১ সালে স্থ্যাপনা টি স্পেনের বেন দে ইন্টারেস কালচারাল এর অন্তর্ভুক্তি লাভ করে এবং ২০০৭ সালে একে বেসিলিকা শ্রেনীবদ্ধ করা হয়। এই স্থান সম্পর্কে একটি প্রচলিত গল্প হচ্ছে বিশপ স্যান গঞ্জালো এই স্থালে জুতা দিয়ে পদাঘাত করায় অত্যাশ্চার্যগুনসম্পন্ন পানি বেরিয়ে আসে।
পাকুড়

পাকুড় একটি বৃহদাকার বৃক্ষ জাতীয় উদ্ভিদ। এটি ক্ষীরী বৃক্ষ নামেও পরিচিত, কারণ এর কচি ডাল ও পাতা ছিঁড়লে সাদা আঠা বের হয়। এর বৈজ্ঞানিক নাম "Ficus rumphii" "(Syn: F infectoria)". পাকুড় আকার আয়তনে অনেকটা বট গাছের মতোই; ঝুরিবহুল, বিস্তৃত ও বিশাল। কিন্তু পাতা দেখতে অশ্বত্থের মতো। তবে চওড়ায় কম ও লম্বা একটু বেশি। বসন্ত শেষে অশ্বত্থের মতো এদের পাতাও ঝরে যায়। চৈত্রে রক্তিম উজ্জ্বল বা তামাটে রঙের পাতা গজায়। পাতাগুলো পরে ধীরে ধীরে গাঢ় সবুজের রূপ ধারণ করে। পাকুড়ের ছাল সাধারণত অর্ধ ইঞ্চি পুরু, সবুজ আভাযুক্ত, ধূসর বর্ণ ও মসৃণ। কাঠও ধূসর রঙের। বর্ষার শেষে কমলা রঙের ফলগুলো পাকে। এই প্রজাতির মধ্যে বেশ কয়েকটা জাত আছে। এর বংশ বিস্তার পদ্ধতি বটগাছের মতো। অর্থাৎ ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল এবং পাখিরা ফল খেয়ে বীজ ছড়িয়ে দেয়। এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এই গাছের ছাল ও পাতা নানান রোগে ব্যবহার্য। পাতার রাসায়নিক দ্রব্যে প্রচুর পরিমাণ প্রোটিন, নাইট্রোজেন, ফসফরাস ও ক্যালসিয়াম পাওয়া যায়। পাকুড় গাছ প্রধানত গ্রামাঞ্চলেই বেশি দেখা যায়।
পাকুড় গাছকে অনেক সময় অশ্বত্থ বলে বিভ্রম হয়। কারণ, পাকুড় ও অশ্বত্থ উভয়ই বিশালাকৃতির বৃক্ষ, গাছের পাতার বৈশিষ্ট্যও প্রায় একই রকম এবং গাছ দুটির বেশ কিছু প্রজাতি রয়েছে যাদের বাহ্যিক চেহারা ও বৈশিষ্ট্য প্রায় একই ধরনের। তবে কিছু বৈশিষ্ট্যের ভিত্তিতে গাছ দুটিকে আলাদাভাবে চেনা সম্ভব। যেমন- অশ্বত্থ গাছের পাতা তাম্বুলাকৃতির (পান পাতার মতো) হয়ে থাকে। এমন তাম্বুলাকৃতি ঘন-সবুজ পাতার লম্বা লেজ অন্য গাছে নেই। এ গাছের ঝুরির সংখ্যা খুবই কম অন্যদিকে পাকুড় গাছ একটি ঝুরিবহুল বৃক্ষ। অশ্বত্থের ফল পাকা অবস্থায় গাঢ় বেগুনি রঙের হয়, অন্যদিকে পাকুড় গাছের ফল পাকলে কমলা রঙ ধারণ করে।
২০১৫ পাকিস্তান ক্রিকেট দলের শ্রীলঙ্কা সফর

পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুন থেকে আগস্ট ২০১৫-এ অনুষ্ঠিত হয়।
ডুব

ডুব অ্যালবামটি অর্ণবের তৃতীয় একক অ্যালবাম। অ্যালবামটি ২০০৮ সালের এপ্রিল মাসে প্রকাশ করা হয়। অ্যালবামটি বেঙ্গল মিউজিক কোম্পানি লিমিটেড-এর অধীনে প্রকাশিত হয়। অ্যালবামটির গানগুলো শান্তিনিকেতনে থাকা কালে রচনা করা হয়।
অ্যালবামটিতে সর্বমোট ১৪ টি গান রয়েছে।
আদিল রশিদ

আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন।
বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন।
রশিদ পশ্চিম ইয়র্কশায়ারের ব্র্যাডফোর্ডে জন্মগ্রহণ করেন এবং তিনি একজন পাকিস্তানি বংশোদ্ভূত ইংল্যান্ডের নাগরিক। ইংল্যান্ডের তার সতীর্থ ক্রিকেটার মঈন আলীর মত তিনিও মিরপুরী সম্প্রদায়ের অন্তর্ভুক্ত, তার পরিবার ১৯৬৭ সালে আজাদ কাশ্মীর থেকে ইংল্যান্ডে স্থানান্তরিত হন।
অমর রশিদ এবং হারুন রশীদ নামে তার ২টি ভাই রয়েছে। তারাও ক্রিকেটের সাথে সম্পৃক্ত্।
"২০১৫ এর ০৯ জুন পর্যন্ত"
গুলি

গুলি একটি আগ্নেয়াস্ত্র বা এয়ার গান‌ দ্বারা চালিত হয়। গুলিতে সাধারণত বিস্ফোরক থাকে না, কিন্তু উদ্দীষ্ট লক্ষ্যে গেঁথে অনেক ক্ষতি করতে পারে।
বুলেট সাধারণত ৫ ধরনের হয়ে থাকে ১। blank বুলেট ২। ball বুলেট ৩। tracer/ spotter বুলেট ৪। incendiary বুলেট ৫। armor piercing /AP বুলেট
১। blank বুলেট - blank বুলেট এমন এক ধরনের বিশেষায়িত বুলেট যাতে projectile বা বুলেট ফ্রন্ট পার্ট বাদে আর সব ই থাকে । এই ধরনের বুলেট ফায়ার করলে সুধু শব্দ ই হয় । এই ধরনের বুলেট দিয়ে কোন ধরনের ক্ষতি সাধন করা যায় নাহ । এই ধরনের বুলেট সুধু মাত্র ভয় দেখাতে ব্যবহার হয় ।
২। ball বুলেট - ball বুলেট বলতে সাধারণ বুলেট কে বুঝায় । এই ধরনের বুলেট ই মিলিটারিতে সবচেয়ে বেশি ব্যবহার হয় ।
৩। tracer/ spotter বুলেট - tracer/ spotter বুলেট এ এমন এক ধরনের বিশেষায়িত projectile ব্যবহার হয় যা কিনা বুলেটকে উজ্জ্বল ও দৃশ্যমান করে তুলে । এ ধরনের বুলেট এর projectile এ ফ্লেয়ার পাউডার ব্যবহার হয় । tracer/ spotter বুলেট ব্যবহার হয় , গানার যাতে গান সাইট ব্যবহার না করে , বুলেট ইমপ্যাক্ট বুজতে পারেন ও ভুল শুধরে লক্ষে আঘাত হান্তে পারেন । ম্যাশিন গান এর ক্ষেত্রে প্রটি ৫ বুলেটে একটি tracer/ spotter বুলেট ব্যবহার হয় । আছারা ও ম্যাগ র শেষ ৩ টা বুলেট tracer থাকে যাতে গানার বুজতে পারেন টার ম্যাগ খালি হতে যাচ্ছে ।
৪। incendiary বুলেট - incendiary বুলেট হল হালকা বর্ম ভেদী বুলেট । এই ধরনের বুলেট এর projectile হিট করার পর বিস্ফরিত হয় । এই ধরনের বুলেট বডি আরমার ভেদে ব্যবহার হয় ।
৫। armor piercing /AP বুলেট - armor piercing /AP বুলেট হল বর্ম ভেদী বুলেট । এই ধরনের বুলেট apc বর্ম ভেদ করতে পারে । এই ধরনের বুলেট এর projectile এ Desensitized bursting charge (TNT,Trinitrophenol, RDX) ব্যবহার করা হয় যা উচ্চ বিস্ফোরক ক্ষমতা রাখে ।
আধেক ঘুমে (অ্যালবাম)

আধেক ঘুমে শায়ান চৌধুরী অর্ণবের ৫ম অ্যালবাম। এটি একটি রবীন্দ্রসঙ্গীত অ্যালবাম। অ্যালবামটি আধখানা মিউজিক কোম্পানির অধীনে প্রকাশিত হয়। উল্লেখ্য আধখানা মিউজিক কোম্পানিটি শায়ান চৌধুরী অর্ণবের একটি প্রতিষ্ঠান।
অ্যালবামটিতে মোট গানের সংখ্যা ১২টি।
আইয়ুব (নবী)

আইয়ুব () ইসলামে একজন নবী হিসেবে গণ্য এবং মুসলমানদের পবিত্র গ্রন্থ কোরআনে তার উল্লেখ রয়েছে। ইবনে কাছীরের বর্ণনা অনুযায়ী তিনি নবী ইসহাক এর দুই জমজ পুত্র ঈছ ও ইয়াকূবের মধ্যে পুত্র ঈছ-এর প্রপৌত্র ছিলেন। আর তার স্ত্রী ছিলেন ইয়াকূব-পুত্র নবী ইউসুফ-এর পৌত্রী ‘লাইয়া’ বিনতে ইফরাঈম বিন ইউসুফ। বিপদে ধৈর্য ধারণ করায় এবং আল্লাহর পরীক্ষাকে হাসিমুখে বরণ করে নেওয়ায় আল্লাহ কোরআন শরীফে আইয়ূবকে ‘ধৈর্যশীল’ ও ‘সুন্দর বান্দা’ হিসাবে প্রশংসা করেছেন। ধারনা করা হয় আনুমানিক খ্রিষ্টপূর্ব নবম অথবা দশম শতাব্দীতে তিনি নবী ছিলেন।
পবিত্র আল কুরআনের ৪টি সূরার ৮টি আয়াতে নবী আইয়ূবের কথা এসেছে। সুরাগুলো হচ্ছে নিসা ১৬৩, আন‘আম ৮৪, আম্বিয়া ৮৩-৮৪ এবং ছোয়াদ ৪১-৪৪।
আল কোরআনের ২১ নম্বর সুরা আম্বিয়ার ৮৩-৮৪ নম্বর আয়াতে আল্লাহ বলেন,
وَأَيُّوْبَ إِذْ نَادَى رَبَّهُ أَنِّيْ مَسَّنِيَ الضُّرُّ وَأَنْتَ أَرْحَمُ الرَّاحِمِيْنَ- فَاسْتَجَبْنَا لَهُ فَكَشَفْنَا مَا بِهِ مِنْ ضُرٍّ وَّآتَيْنَاهُ أَهْلَهُ وَمِثْلَهُم مَّعَهُمْ رَحْمَةً مِّنْ عِنْدِنَا وَذِكْرَى لِلْعَابِدِيْنَ-
‘আর স্মরণ কর আইয়ূবের কথা, যখন তিনি তার পালনকর্তাকে আহবান করে বলেছিলেন, আমি কষ্টে পতিত হয়েছি এবং আপনি সর্বোচ্চ দয়াশীল’। ‘অতঃপর আমি তার আহবানে সাড়া দিলাম এবং তার দুঃখ-কষ্ট দূর করে দিলাম। তার পরিবারবর্গকে ফিরিয়ে দিলাম এবং তাদের সাথে তাদের সমপরিমাণ আরও দিলাম আমার পক্ষ হ’তে দয়া পরবশে। আর এটা হ’ল ইবাদতকারীদের জন্য উপদেশ স্বরূপ’।
সুরা ছোয়াদের ৪১ ও ৪২ নম্বর আয়াতে আল্লাহ বলেন,
وَاذْكُرْ عَبْدَنَا أَيُّوْبَ إِذْ نَادَى رَبَّهُ أَنِّيْ مَسَّنِيَ الشَّيْطَانُ بِنُصْبٍ وَعَذَابٍ، ارْكُضْ بِرِجْلِكَ هَذَا مُغْتَسَلٌ بَارِدٌ وَشَرَابٌ، وَوَهَبْنَا لَهُ أَهْلَهُ وَمِثْلَهُم مَّعَهُمْ رَحْمَةً مِّنَّا وَذِكْرَى لِأُوْلِي الْأَلْبَابِ، وَخُذْ بِيَدِكَ ضِغْثاً فَاضْرِب بِّهِ وَلاَ تَحْنَثْ إِنَّا وَجَدْنَاهُ صَابِراً نِعْمَ الْعَبْدُ إِنَّهُ أَوَّابٌ-(ص ৪১-৪৪)-
‘আর তুমি বর্ণনা কর আমাদের বান্দা আইয়ূবের কথা। যখন সে তার পালনকর্তাকে আহবান করে বলল, শয়তান আমাকে (রোগের) কষ্ট এবং (সম্পদ ও সন্তান হারানোর) যন্ত্রণা পৌঁছিয়েছে’ (ছোয়াদ ৩৮/৪১)। ‘(আমরা তাকে বললাম,) তুমি তোমার পা দিয়ে (ভূমিতে) আঘাত কর। (ফলে পানি নির্গত হ’ল এবং দেখা গেল যে,) এটি গোসলের জন্য ঠান্ডা পানি ও (পানের জন্য উত্তম) পানীয়’ (ছোয়াদ ৩৮/৪২)। ‘আর আমরা তাকে দিয়ে দিলাম তার পরিবারবর্গ এবং তাদের সাথে তাদের সমপরিমাণ আমাদের পক্ষ হ’তে রহমত স্বরূপ এবং জ্ঞানীদের জন্য উপদেশ স্বরূপ’ (ছোয়াদ ৩৮/৪৩)। ‘(আমরা তাকে বললাম,) তুমি তোমার হাতে একমুঠো তৃণশলা নাও। অতঃপর তা দিয়ে (স্ত্রীকে) আঘাত কর এবং শপথ ভঙ্গ করো না (বরং শপথ পূর্ণ কর)। এভাবে আমরা তাকে পেলাম ধৈর্যশীল রূপে। কতই না চমৎকার বানদা সে। নিশ্চয়ই সে ছিল (আমার দিকে) অধিক প্রত্যাবর্তনশীল’ (ছোয়াদ ৩৮/৪৪)।
সুরা আন'আমের ৮৪ নম্বর আয়াতে আল্লাহ বলেন, وَكَذَلِكَ نَجْزِي الْمُحْسِنِيْنَ ‘আর এভাবেই আমরা সৎকর্মশীলদের পুরস্কৃত করে থাকি। 
আবু হুরায়রা কর্তৃক বর্ণিত হাদিসে রাসূলুল্লাহ বলেন, আইয়ূব একদিন নগ্নাবস্থায় গোসল করছিলেন। এমন সময় তাঁর উপরে সোনার টিড্ডি পাখির দল এসে পড়ে। তখন আইয়ূব সেগুলিকে ধরে কাপড়ে ভরতে থাকেন। এমতাবস্থায় আল্লাহ তাকে ডেকে বলেন, হে আইয়ূব! (أَلَمْ اَكُنْ أُغْنِيَنَّكَ عَمَّا تَرَى؟) আমি কি তোমাকে এসব থেকে মুখাপেক্ষীহীন করিনি? আইয়ূব বললেন, (بَلَى وَعِزَّتِكَ ولكن لاغِنَى بِى عَنْ بَرَكَتِكَ) তোমার ইজ্জতের কসম! অবশ্যই তুমি আমাকে তা দিয়েছ। কিন্তু তোমার বরকত থেকে আমি মুখাপেক্ষীহীন নই’।
মণিপুরের জেলার তালিকা

মণিপুর হচ্ছে ভারতের উত্তর- পূর্বের একটি রাজ্য, যেখানে ১৬টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
মণিপুর প্রদেশের ১৬টি জেলা হল:
জেলা পুুনর্গঠনের আগে পর্যন্ত যেরকম ছিলো :
নবনির্মিত জেলাগুলি হলো -
একে পার্টি

ন্যায়বিচার ও উন্নয়ন দল (, ; একেপি), সংক্ষেপে আনুষ্ঠানিকভাবে ইংরেজিতে একে পার্টি হলো তুরস্কের একটি রাজনৈতিক দল যা রক্ষণশীল-গণতন্ত্রী হিসেবে নিজেকে বর্ণনা করে। এটি প্রজাতন্ত্রী জনতা দল (সিএইচপি) সহ সমসাময়িক তুরস্কের দুটি প্রধান দলের মধ্যে অন্যতম।
২০১৭ সালের দলীয় সভা থেকে রেজেপ তাইয়িপ এরদোয়ান একেপির সভাপতি আছেন। ২০১৮ সালের তুর্কি সংসদীয় নির্বাচনে ৪২.৬% ভোট জিতে ৬০০ আসনের মধ্যে ২৮৫টি নিয়ে একেপি মহান জাতীয় সভা তথা তুরস্কের জাতীয় আইনসভার বৃহত্তম দল হয়। এটি জাতীয়তাবাদী আন্দোলন দলের (এমএইচপি) সাথে জনতা জোট গঠন করে। বর্তমান একেপির সংসদীয় নেতা হলেন ইসমেত ইলমাজ।
২০০১ সালে এফপি, এএনএপি ও ডিওয়াইপির মতো বেশ কয়েকটি দলের সদস্যদের দ্বারা প্রতিষ্ঠিত এই দল তুরস্কের রক্ষণশীল ঐতিহ্যের লোকদের মধ্যে সমর্থনের একটি শক্তিশালী ভিত্তি রয়েছে, যদিও দলটি দৃঢ়ভাবে অস্বীকার করে যে এটি ইসলামপন্থী। ইউরোপীয় ইউনিয়নে তুরস্কের সদস্যপদ সমর্থন করে দলটি নিজেদের উদারপন্থী বাজার অর্থনীতি সমর্থনকারী হিসেবে দেখায়। কমলা হলো এই দলের প্রধান রঙ। অন্যান্য রঙের মধ্যে রয়েছে প্রতীকের জন্য সাদা, পতাকার জন্য নীল ও সংঘের নকশার জন্য কমলা-সাদা-নীল-লাল।
একেপি তুরস্কের একমাত্র দল যাদের তুরস্কের সমস্ত প্রদেশে উল্লেখযোগ্য উপস্থিতি রয়েছে। ১৯৪৬ সালে তুরস্কের বহুদলীয় গণতন্ত্রের সূচনা থেকে একেপিই একমাত্র দল যারা টানা ছয়টি সংসদীয় নির্বাচনে জয়লাভ করে। একেপি ২০০২ সাল থেকে আবদুল্লাহ গুল (২০০২–২০০৩), রেজেপ তাইয়িপ এরদোয়ান (২০০৩–২০১৪), আহমেত দাভুতোওলু (২০১৪–২০১৬), বিনালি ইলদিরিম (২০১৬–২০১৮) ও রেজেপ তাইয়িপ এরদোয়ানের (২০১৮–বর্তমান অধীনে জাতীয় সরকারের নেতৃত্ব দিয়েছে। একেপির শাসনকে ক্রমবর্ধমান কর্তৃত্ববাদ, সম্প্রসারণবাদ, বিবাচন এবং দল বা ভিন্নমত নিষিদ্ধ করার সাথে চিহ্নিত করা হয়েছে।
দলটি ২০০৫ থেকে ২০১৩ সালের মধ্যে ইউরোপীয় জনতা দলের (ইপিপি) পর্যবেক্ষক ছিল। ইপিপিতে পূর্ণ সদস্যপদ না পাওয়ায় হতাশার পর, দলটি ২০১৩ থেকে ২০১৮ সাল পর্যন্ত ইউরোপীয় রক্ষণশীল ও সংস্কারবাদীদের জোটের (এসিআরই) সদস্য হয়।
খোরদ

খোরদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতাব্দীতে নির্মিত চারটি প্রাচীন আটচালা শিবমন্দির।
খোরদ বাজারে দুইটি জীর্ণ, দক্ষিণমুখী প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশবরায় চৌধুরী এই মন্দির দুইটি নির্মাণ করেন। দুইটি মন্দিরই ১৬ ফুট X ১৪ ফুট ৮ ইঞ্চি মাপের ও ৩০ ফুট উচ্চ। মন্দিরের গম্বুজাকৃতি ছাদ বিশিষ্ট গর্ভগৃহের মাপ ৯ ফুট ৮ ইঞ্চি X ৮ ফুট। মন্দির নির্মাণে জ্যামিতিক ও ফুলের নকশা যুক্ত ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।
খোরদ গ্রামে রায়চৌধুরী বাড়ির সামনের দিঘির পাড়ে ১৫ ফুট ইঞ্চি X ১৫ ফুট ৬ ইঞ্চি মাপের ও ৪০ ফুট উচ্চ একটি জীর্ণ, পশ্চিমমুখী, প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশব রায়চৌধুরী এই মন্দির নির্মাণ করেন। মন্দিরে পোড়ামাটির জ্যামিতিক অলঙ্করণ লক্ষ্য করা যায়। এই মন্দির নির্মাণে ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।<
খোরদ গ্রামে পাই পাড়ায় একটি ভগ্ন, পরিত্যক্ত, পশ্চিমমুখী আটচালা শিবমন্দির অবস্থিত। মন্দিরের পোড়ামাটির প্রতিষ্ঠালিপিটি নষত হয়ে যাওয়ায় প্রতিষ্ঠাকাল সম্বন্ধে জানা না গেলেও অনুমান করা হয়, ১৮২৯ খ্রিষ্টাব্দে বরদাপ্রসাদ রায়চৌধুরী এই মন্দির নির্মাণ করেন। ৭ ফুট ৮ ইঞ্চি X ৭ ফুট ৮ ইঞ্চি মন্দিরের গর্ভগৃহ বর্গাকৃতি বিশিষ্ট।
গাববেড়িয়া, দক্ষিণ চব্বিশ পরগনা

গাববেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।
গাববেড়িয়ার নস্কর পাড়ায় ঊনবিংশ শতাব্দীর প্রথমার্ধে নির্মিত ১৪ ফুট ৩ ইঞ্চি X ১৪ ফুট ৩ ইঞ্চি মাপের ও ৩১ ফুট উচ্চ একটি জীর্ণ পূর্বমুখী, একদুয়ারী, অলিন্দবিহীন আটচালা শিব মন্দির অবস্থিত। ৮ ফুট ৬ ইঞ্চি X ৮ ফুট ইঞ্চি মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়।
গিলারছাট

গিলারছাট ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি প্রত্নস্থল।
গিলারছাট গ্রামে বিংশ শতাব্দীর পঞ্চাশের দশকে একটি পুকুর সংস্কারের সময় পাল বা সেন যুগে নির্মিত একটি প্রাচীন বিষ্ণুমূর্তি আবিষ্কৃত হয়, যা বর্তমানে স্থানীয় বৈদ্য পরিবারে গৃহদেবতা হিসেবে পূজিত হয়ে থাকে। এছাড়া এই গ্রামের সরদার পাড়ায় ধাতু নির্মিত দেবমূর্তি ও স্বর্ণালঙ্কার এবং ভদ্রপাড়ায় ধাতু নির্মিত বিষ্ণুমূর্তি আবিষ্কৃত হয়।
বাবর আলী খান

সৈয়দ বাবর আলী খান বাহাদুর (মৃত্যু: ২৮শে এপ্রিল, ১৮১০) ছিলেন বাংলা বিহার ও উড়িষ্যার নবাব। তার পিতা আশরফ আলী খান ৬ই সেপ্টেম্বর ১৭৭৩ সালে মৃত্যুবরণ করলে তিনি সিংহাসনে আরোহণ করেন। বাবর ১৭৭৩ সালে মসনদে আরোহণের সময় থেকে ১৮১০-এর ২৮শে এপ্রিল তার ওফাৎ পর্যন্ত ক্ষমতায় অধিষ্ঠিত ছিলেন।
নবাব নাজিম বাবর আলী খান ছিলেন আশরফ আলী খাঁর অন্যতম প্রধান স্ত্রী ফয়জুন্নেসা বেগমের সাহেবজাদা। ১৮১০ সালে বাবরের ওফাতের বাদে তার সাহেবজাদা আলী জাহ নবাবের মসনদে আরোহণ করেন।
বাবর আলী খানের দুজন স্ত্রী ছিল। তার প্রথম স্ত্রীর নাম বাবু বেগম সাহেবা এবং তিনি মোহাম্মদ সামি খানের কন্যা ছিলেন। তবে বাবর আলী খানের দ্বিতীয় স্ত্রীর নাম জানা যায়নি। বাবরের দুই পুত্র ছিল। বড় পুত্রের নাম জৈনুদ্দিন আলী খান ওরফে আলী জাহ, মাতা বাবু বেগম সাহেবা এবং দ্বিতীয় পুত্রের নাম আহাম্মদ আলী খান, তিনি ছিলেন দ্বিতীয় স্ত্রীর সন্তান।
বৈষ্ণব জন তো

"বৈষ্ণব জন তো" হল সর্বাধিক জনপ্রিয় হিন্দু ভজনগুলির অন্যতম। ১৫শ শতাব্দীর কবি নরসিং মেহতা এই ভজনটি গুজরাতি ভাষায় রচনা করেছিলেন। গানটি মহাত্মা গান্ধীর দৈনিক প্রার্থনার অন্তর্গত ছিল। গানটিতে এক বৈষ্ণবের জীবন, আদর্শ ও মানসিকতার কথা বলা হয়েছে।
এই ভজনটির কথা নিম্নরূপ:
এই ভজনটি একাধিক ব্যক্তিত্বকে অনুপ্রাণিত করেছিল। এঁদের মধ্যে বিশেষভাবে উল্লেখযোগ্য হলেন মহাত্মা গান্ধী।
পুলিশ লাইন্স স্কুল অ্যান্ড কলেজ, বগুড়া

পুলিশ লাইন্স স্কুল অ্যান্ড কলেজ, বগুড়া বাংলাদেশের বগুড়া জেলায় অবস্থিত জেলা পুলিশ কর্তৃক পরিচালিত স্বনামধন্য বেসরকারি বিদ্যালয় ও মহাবিদ্যালয়।
বিদ্যালয়টিতে এসএসসি ও এইচএসসি পরীক্ষার ফলাফল প্রতিবছর অনেক ভাল হয় 
সুনামগঞ্জের সরকারী জুবিলি হাই স্কুলকে উড়িয়ে দিয়ে প্রাইম ব্যাংক জাতীয় স্কুল ক্রিকেট ২০১৭-১৮'র শিরোপা জিতে নেয় রাজশাহী বিভাগের সেরা বগুড়ার পুলিশ লাইন্স স্কুল অ্যান্ড কলেজ।
স্বনামধন্য ব্যাক্তিত্ব:
http://police.bogra.gov.bd/site/page/8e8e980b-1d4c-11e7-8f57-286ed488c766
মালয়ী জামরুল

মালয়ী জামরুল (বৈজ্ঞানিক নাম:Syzygium malaccense) হচ্ছে মালয়েশিয়া ইন্দোনেশিয়া, (সুমাত্রা এবং জাভা) ভিয়েতনাম, থাইল্যান্ড, নিউ গিনি এবং অস্ট্রেলিয়ার
মালয়ী জামরুলের পুরো গাছের ডাল গুলো গাঢ় মেজেন্টা রঙের ফুলে ভরা হয় এবং অসংখ্য মৌমাছি মধুর জন্য ঘোরা ঘুরি করে।
জিহান মুবারক

জিহান মুবারক (; জন্ম ১০ জানুয়ারি ১৯৮১) ওয়াশিংটন, ডি.সি.তে জন্মগ্রহণকারী মার্কিন বংশোদ্ভূত শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। বামহাতি ব্যাটসম্যান হিসেবে ডানহাতে অফ ব্রেক বোলিংয়ে পারদর্শী তিনি।
স্কুল ক্রিকেটে নিয়মিতভাবে রান পেয়েছেন। তার ব্যাটিংয়ের ধরন অনেকাংশেই ব্রায়ান লারার সাথে তুলনা করা হয়ে থাকে। বিশেষতঃ স্পিনারদের বিপক্ষেই তার ব্যাট ঝলসে উঠেছে বেশি।
রয়্যাল কলেজ কলম্বোয় পড়াশোনা করেন মুবারক। কলম্বো বিশ্ববিদ্যালয় থেকে ফিজিক্যাল সায়েন্সে ডিগ্রী লাভ করেন তিনি। ডাম্বুলায় ক্রিকেট সম্পর্কীয় প্রশিক্ষণ শিবিরে সাবেক ক্রিকেটার অর্জুনা রানাতুঙ্গা ও অরবিন্দ ডি সিলভা’র দৃষ্টি আকর্ষণে সক্ষম হন। এরপরই তিনি শ্রীলঙ্কান ক্রিকেটে ভবিষ্যতের সম্ভাবনাময় তারকায় পরিণত হন।
জুলাই, ২০০২ সালে বাংলাদেশের বিপক্ষে তার টেস্ট অভিষেক ঘটে। ঐ বছরেরই নভেম্বর মাসে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপেও অংশ নেন তিনি। অভিষেকের পর রঞ্জিত ফার্নান্দো মন্তব্য করেন যে, মুবারকের ব্যাটিং যেন গতিময় কবিতা। শ্রীলঙ্কা ক্রিকেট দলের মধ্যে পেশাদারী পর্যায়ে উত্তরণের জন্য তাকে আরও দায়িত্বশীল হতে হবে।
প্যারেডোলিয়া

প্যারেডোলিয়া হলো একটি সংবেদনশীল উদ্দীপনা।আপাতদৃষ্টিতে কোনো উল্লেখযোগ্য বা বিশেষ নিদর্শন খুঁজে পাওয়া যেখানে আসলে সেই উদ্দীপনাটি প্যাটার্নহীন ও এলোমেলো।
প্যারেডোলিয়া সাধারণত দৃষ্টিমান উদ্দীপনার প্রসঙ্গে উল্লেখ করা হয়, যেমন একটি দ্ব্যর্থক দৃশ্যে কোনো পরিচিত ব্যক্তির মুখ দেখতে পাওয়া, তবে এরূপ ঘটনা যেকোনো ধরনের উদ্দীপনার ক্ষেত্রেই উপস্থিত থাকতে পারে। উদাহরণস্বরূপ, পরবর্তী মৌখিক উদ্দীপনার ক্ষেত্রে অপ্রাসঙ্গিক শব্দের সাথে এর কারণে সেই মৌখিক উদ্দীপনার অর্থ ভিন্নভাবে উপলব্ধি করা উল্লেখ্যযোগ্য।
এটি সম্ভাব্য যে প্যারেডোলিয়া এবং এর সাথে সম্পর্কযুক্ত একটি ধারণা, , প্রাচীন সভ্যতার রূপধারণে বিশেষ প্রভাব ফেলেছে। 
প্যারেডোলিয়া শব্দটি "para" (παρά, “পাশে, পাশাপাশি, পরিবর্তে”, ত্রুটিপূর্ণ বা ভুল কিছু অর্থ এই প্রেক্ষাপটে)
এবং বিশেষ্য "eidōlon" (εἴδωλον, “চিত্র, গড়ন, আকৃতি”) এ দুটি গ্রীক শব্দ থেকে এসেছে। এভাবে প্যারেডোলিয়া শব্দটি মানুষের দ্ব্যর্থক উদ্দীপনায় প্যাটার্ন, চিত্র বা অন্য অর্থশীল তথ্য হিসেবে উপলব্ধি করার প্রবণতাকে চিহ্নিত করে। 
প্যারেডোলিয়ার একটি বিশেষ ক্ষেত্র বিভিন্ন দৃষ্টিসংক্রান্ত উদ্দীপনাকে চেহারা হিসেবে বিবেচনা করা। মাধ্যমে মস্তিশকের ক্রিয়া বিশ্লেষণ করে দেখা গেছে যে, মুখের মত মনে হওয়া বস্তুগুলোকে আসল মুখ থেকে আলাদাভাবে বিবেচনা করার কর্মক্ষমতা সাধারণত সবচেয়ে বেশি হয় সেই বস্তু দৃষ্টিতে আসার প্রায় ১৬০ মিলিসেকেন্ড পর।
আরেকটি তথ্য উঠে এসেছে গবেষণায়, অন্যান্য সচরাচর বস্তু এতক্ষণ স্থায়ি বিভ্রম তৈরী করে না। মুখাবয়বকে খুব সহজে খুঁজে পায় আমাদের মস্তিষ্ক। মস্তিষ্কের চেতনা ও মনের আবেগীয় প্রক্রিয়া শুরু হওয়ার আগেই এটি ঘটে যায়। একারণে স্টিকফিগারের এত সরলতা সত্ত্বেও আমরা খুব সহজে এর থেকে এর ভাব(mood) চিহ্নিত করে ফেলি। মন খারাপ নাকি হাসিখুশি ভাব এটা আঁকার জন্য কখনোই শিল্পীর পর্যায়ের অঙ্কন দরকার হয় না। এই বলিষ্ঠ ও সূক্ষ্ণ ক্ষমতা সহজেই দৃষ্টিগত উদ্দীপনা থেকে মানসিক অবস্থার ব্যাপারে জ্ঞাত হতে পারে এমন ব্যাক্তির পক্ষে প্রাকৃতিক নির্বাচনের ফলাফল হিসেবে ধরা হয়।
লিওনার্দো দ্য ভিঞ্চির মতে, প্যারেডোলিয়া হচ্ছে রঙশিল্পীদের কাছে একটি উপকরণের মত। “যদি অনেক দাগওয়ালা কোনো দেয়ালের দিকে তাকাও যেখানে আছে বিভিন্ন পাথরের মিশেল, যদি কোনো দৃশ্য আবিষ্কার করতে যাও পাহাড়, নদী, পাথর, গাছ, সমভূমি, প্রশস্ত উপত্যকা আর পাহাড়ে ছাওয়া প্রতিচ্ছবিতে পাবে সেই দৃশ্য।”
ধর্মীয় অনুভূতির সাথে জড়িত অনেকগুলো ঘটনা রয়েছে ধর্মীয় চিত্র ও দৃশ্যপট কল্পনায়। বেশি ঘটে ধর্মীয় মুখচিত্রগুলিকে কল্পনা করতে দেখা। অনেক বেশি কমন যেগুলোঃ যিশুখ্রিস্ট, কুমারী মাতা মেরীর ছবি, ‘আল্লাহ’ শব্দটি।
কম্পিউটার ভিশনেও প্যারেডোলিয়া পৌঁছে গেছে, বিশেষত 'চিত্র চিহ্নিতকরণ' (Image Recognition) প্রোগ্রামগুলোয়, যার মাধ্যমে কম্পিউটার দিয়ে কৃত্রিমভাবে বৈশিষ্ট্যগুলো চিহ্নিত করা যায়। কৃত্রিম বুদ্ধিমত্তার নেটওয়ার্ক গঠনে এই প্রোগ্রামটি কম্পিউটারকে দেখতে সাহায্য করে। একই সাথে আরেকটি কাজ হয়ে যায়, আমরা আমাদের চারপাশটা কেমন দেখি আর কম্পিউটার আত্র একটি দৃষ্টিক্ষমতা অর্জনের মাধ্যমে কীভাবে দেখে তা ধরে ফেলা। এমন একটি কম্পিউটার ভিশন প্রোগ্রামের নাম ডিপড্রিম(DeepDream)। গুগলের তৈরী। ডিপড্রিম এর লিংকে গিয়ে আপনি যেকোনো ছবি আপলোড দিলেই আপনাকে ১৫ সেকেন্ডের মধ্যে দেখিয়ে দিবে যন্ত্র সেটা কীভাবে দেখে।
১৯৭১ সালে কন্সটান্টিন রডিভ 'Breakthrough' নামে একটি বই লিখেন। বিষয়বস্তু ছিল বৈদ্যুতিক কণ্ঠের ঘটনা (electronic voice phenomenon বা EVP) সম্পর্কে তার বিশ্বাস। এই EVP কে শ্রাবণ প্যারেডোলিয়া বলা হয়।
শুয়াইব

শুয়াইব (), বা, শু'য়াইব, বা, শোয়াএব (, শুআইব শব্দটি মূলত শা'ব শব্দের ক্ষুদ্রত্ববাচক শব্দ। এর মূল অর্থ মানব জাতির একটা প্রজন্ম যারা বিচ্ছিন্ন হবার পুনর্মিলিত হয়েছে, বড় একটি গোত্র) ছিলেন প্রাচীন মিদিয়ন অঞ্চলের নবী; যাঁকে বাইবেলে কখনও কখনও “যিথ্রো” (Jethro) বলে চিহ্নিত করা হয় (যদিও ইসলামে তার কৃত অনেক কিছুই বাইবেলে উল্লেখিত কর্মানুরূপ নয়)। ইসলাম ধর্মাবলম্বীদের পবিত্র গ্রন্থ আল-
কোরআনে তার নাম মোট ১১ বার উল্লেখ করা হয়েছে। তিনি ইব্রাহিমের পরবর্তীকালে বলে ধারণা করা হয় এবং মুসলমানদের বিশ্বাস তাকে 'মিদিয়নীয়' নামক একটি সম্প্রদায়ের নিকট প্রেরণ করা হয়েছিল। যারা একটি বড় গাছকে পূজা করত বলে 'বৃক্ষ-মানব' হিসাবে পরিচিত ছিল।
শুয়াইবের সৌধ জর্ডানে চমত্কারভাবে সংরক্ষিত রয়েছে; এটি মাহিস শহর থেকে পশ্চিমে অবস্থিত যা 'ওয়াদি শুয়াইব' নামে পরিচিত। তবে, ইসলামী মতানুসারে আরো দুটি স্থানের কথা জানা যায় যেগুলো সিনাই উপদ্বীপ এবং ঐতিহাসিক প্যালেস্টাইনে অবস্থিত।
দ্রুজদের দ্বারা চিহ্নিত শুয়াইবের (নবী শুয়াইব) অপর একটি সৌধ রয়েছে নিম্ন গ্যালিলি অঞ্চলের হিট্টিন-এ। প্রতি বছর ২৫ এপ্রিল এখানে দ্রুজরা মিলিত হয়ে তাদের সম্প্রদায়ের বিষয়াবলী নিয়ে আলোচনা করে।
বিবির পুকুর

বিবির পুকুর বাংলাদেশের বরিশাল নগরীর প্রাণকেন্দ্রে অবস্থিত একটি শতবর্ষের পুরানো ও ঐতিহ্যবাহী কৃত্রিম জলাশয়। উনিশ শতকে উইলিয়াম কেরির পালিত সন্তান জিন্নাত বিবির উদ্যোগে জনগণের জলকষ্ট নিরসনের জন্য নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। পরবর্তীতে এটি তার নাম অনুসারে "বিবির পুকুর" নামে পরিচিতি লাভ করে। বাংলাদেশের অন্য কোন বিভাগীয় শহরের প্রাণকেন্দ্রে এরকম জলাশয় নেই এবং এটি বরিশাল নগরীর অন্যতম সৌন্দর্য ও ঐতিহ্য বলে বিবেচিত হয়। 
খাবার পানির সংকট নিরসনের জন্য জলাশয় খনন করা হয় ও এ অনুযায়ী নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। তখন থেকেই পুকুরটি বিবির পুকুর নামে পরিচিতি লাভ করে। 
একসময় কীর্তনখোলা নদীর সাথে এ পুকুরের দুটি সংযোগ ছিল এবং এতে নিয়মিত জোয়ার ভাটা হত। সংযোগ দুটির একটি বরিশাল সার্কিট হাউজ হয়ে মৃতপ্রায় ভাটার খালের মাধ্যমে কীর্তনখোলায় এবং অপরটি নগরীর গির্জা মহল্লার পাশ দিয়ে বয়ে যাওয়া বিলুপ্ত খালের মাধ্যমে কীর্তনখোলা নদীর সাথে যুক্ত ছিল।
বরিশাল পৌরসভা স্থাপনের পর থেকেই বিবির পুকুরটি বিভিন্নভাবে সংস্কার ও পুনর্খনন করা হয়। ৯০ এর দশকে পৌর চেয়ারম্যান আহসান হাবিব কামাল পুকুরটির ঐতিহ্য রক্ষায় বিভিন্ন পরিকল্পনা গ্রহণ করলেও তা যথাযথ ভাবে বাস্তবায়িত হয়নি। ২০০৮ সালে শওকত হোসেন হিরণ বরিশাল সিটি কর্পোরেশনের এর মেয়র নির্বাচিত হওয়ার পর বিবির পুকুরের ঐতিহ্য রক্ষা এবং সৌন্দর্য্য বর্ধনে নানামুখী কার্যক্রম গ্রহণ করেন। এর মধ্যে পুকুরের চারপাশে ঝুলন্ত পার্ক, বিশ্রাম নেয়ার জন্য বেঞ্চ, অত্যাধুনিক গ্রিল ও পুকুরটির শোভা বৃদ্ধির জন্য বিভিন্ন ধরনের লাইটিং স্থাপন উল্লেখযোগ্য। এর পাশাপাশি বিবির পুকুরের পাশেই উন্মুক্ত বিনোদন কেন্দ্র পাবলিক স্কয়ার (বর্তমানে হিরণ স্কয়ার নামে পরিচিত) এবং পুকুরের মধ্যে ফোয়ারা স্থাপন করেন।
বিবির পুকুর বর্তমানে একটি নাগরিক বিনোদনের স্থান হিসেবে ব্যবহৃত হয়। বিকেলে ও সন্ধ্যায় জনগণ আড্ডা ও অবসর সময় কাটানোর জন্য পুকুর পাড়ে ও হিরণ স্কয়ারে জড়ো হয়। ২০১৪ সালের ১৫ ডিসেম্বর জনগণের জন্য পুকুরের চারপাশ ও হিরণ স্কয়ার এলাকায় ফ্রি ওয়াই-ফাই সুবিধা যুক্ত করা হয়।
লালবাগ থানা

লালবাগ () বাংলাদেশের ঢাকা বিভাগের ঢাকা জেলার একটি থানা।
লালবাগ ২৩° ৪২' উত্তর অক্ষাংশ এবং ৯০° ২২' পূর্ব দ্রাঘিমাংশে অবস্থিত। পূর্বে এটি আয়তনে বিশাল ছিলো, যার মোট আয়তন ছিলো ৯.১৪ বর্গ কি.মি.। বিভক্ত হওয়ার পরও এই জেলার জনসংখ্যা ঘনত্ব ১৬৮,১৫১ জন প্রতি বর্গ কি.মি.-এ; ২০১১ সালের আদমশুমারী অনুসারে এর ২.২ কি.মি. এলাকায় রয়েছে ৩৬৯,৯৩৩ জন।
লালবাগ দুর্গের অবস্থানের জন্য থানার নামকরণ করা হয় লালবাগ।
নিল ম্যাকগারিল

নিল ক্রিস্টোফার ম্যাকগারিল (জন্ম: ১২ জুলাই, ১৯৭২) গায়ানার ডেমেরারা এলাকার জর্জটাউনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ‘নিলম্যান’ ডাকনামে পরিচিত নিল ম্যাকগারিল দলে মূলতঃ স্লো লেফট আর্ম বোলার হিসেবে অংশগ্রহণ করতেন। পাশাপাশি ডানহাতে নিচের সারিতে ব্যাটিংয়ে নামতেন। ঘরোয়া ক্রিকেটে গায়ানার প্রতিনিধিত্ব করেন।
ওয়েস্ট ইন্ডিজের ঘরোয়া ক্রিকেটে নিয়মিত অধিনায়ক কার্ল হুপার ও শিবনারায়ণ চন্দরপলের আন্তর্জাতিক ক্রিকেট অঙ্গনে ব্যস্ততার দরুন গায়ানা দলকে নেতৃত্ব দিয়েছেন তিনি।
২০০১ সালে চার টেস্টে অংশ নিয়ে ১৭ উইকেট দখল করেন। এছাড়াও একদিনের আন্তর্জাতিকে ১৭টি ওডিআইয়ে অংশ নেন। ২০০১-০২ মৌসুমে শ্রীলঙ্কার ক্যান্ডিতে তিনি তার সর্বশেষ আন্তর্জাতিকে দলের প্রতিনিধিত্ব করেন। কিন্তু ২০০১ সাল থেকে ওয়েস্ট ইন্ডিজ ক্রিকেট বোর্ড কর্তৃক ধারাবাহিকভাবে প্রত্যাখ্যাত হবার ফলে তিনি মার্কিন যুক্তরাষ্ট্র জাতীয় ক্রিকেট দলে স্থানান্তরিত হন। এরফলে ২০১১ সালে বিশ্ব ক্রিকেট লীগ তৃতীয় বিভাগে খেলার সুযোগ পান তিনি।
হেডার ফাইল

হেডার ফাইল হল মুলত .h এক্সটেনশন যুক্ত ফাইল যেখানে বিভিন্ন লাইব্রেরি ফাংশনের প্রটোটাইপ উল্লেখ থাকে। সি/সি++ যে কোনো স্টান্ডার্ড লাইব্রেরি ফাংশন এর অবশ্যই প্রটোটাইপ উল্লেখ করতে হয়। লাইব্রেরি ফাংশন ব্যবহার করলে তার পূর্বে অবশ্যই প্রটোটাইপ হিসেবে main() ফাংশনের পূর্বে সংস্লিষ্ট হেডার ফাইল সমূহ # include directive এর মাধ্যমে সংযুক্ত করতে হয়। যেমন কোন প্রোগ্রামে printf(), scanf() ফাংশন ব্যবহার করলে হেডার ফাইল stdio.h যোগ করতে হবে। তেমনি sqrt(), pow() ব্যবহার করলে math.h হেডার ফাইল ব্যবহার করতে হয়। প্রোগ্রামে কোনো হেডার ফাইল সংযুক্ত করা হলে কম্পাইলার প্রোগ্রাম কম্পাইল এর সময় সংযুক্ত ফাইলের উপাদান গুলো কপি করে।
সি এর হেডার ফাইল সংযুক্ত করণের নিয়ম হলো #include<FILE_NAME> 
FILE_NAME এর যায়গায় সি হেডার ফাইল এর নাম .h এক্সটেনশন এর মাধ্যমে দিতে হবে এবং সেটা প্রোগ্রামের প্রথমেই। # অপারেটরটিকে প্রি-প্রসেসর স্টেটমেন্ট বলে। এর অর্থ কম্পাইলিং এর পূর্বে উক্ত কাজটি সম্পাদন করা।
ক্বীন ব্রীজ

ক্বীন ব্রীজ হলো বাংলাদেশের সিলেট শহরের মধ্য দিয়ে প্রবাহিত সুরমা নদীর উপর স্থাপিত একটি লৌহ নির্মিত সেতু। এটি সিলেটের অন্যতম দর্শনীয় এবং ঐতিহ্যবাহী স্থান হিসাবে সবার কাছে পরিচিত। সুরমা নদীর ওপর নির্মিত এই স্থাপনাটি একটি ঐতিহাসিক নিদর্শন হিসাবেও বিশেষভাবে গুরুত্বপূর্ণ। এই ব্রীজটিকে সিলেট শহরের "প্রবেশদ্বার" বলা হয়। ব্রীজটি ব্রিটিশ গভর্নর মাইকেল ক্বীন এর নামে নামকরণকৃত।
সিলেট শহরের কেন্দ্রস্থলে ক্বীন ব্রীজটি অবস্থিত। এর এক দিকে দক্ষিণ সুরমা ও অপর দিকে বন্দর বাজার। এই ব্রীজটি সিলেট শহরের মধ্য দিয়ে প্রবাহিত সুরমা নদীর উপর অবস্থিত, এবং বাংলাদেশের রাজধানী, ঢাকা শহর থেকে উত্তরপূর্ব দিকে অবস্থিত। সিলেট রেলওয়ে স্টেশন থেকে এই ব্রীজটি মাত্র আধা কিলোমিটার দূরে অবস্থিত।
গত শতকের তিরিশের দশকের দিকে আসাম প্রদেশের গভর্নর ছিলেন মাইকেল ক্বীন। তিনি সিলেট সফরে আসেন। তার স্মৃতিকে অম্লান করে রাখতেই এ ব্রীজটি নির্মাণ হয় এবং এই ব্রীজটির নামকরণ করা হয় গভর্নর মাইকেল ক্বীনের নামানুসারে, যিনি ১৯৩২ থেকে ১৯৩৭ সাল পর্যন্ত আসামের একজন ইংরেজ গভর্নর ছিলেন।
আসাম প্রদেশের গভর্নর মাইকেল ক্বীন সিলেট সফরে আসার জন্য সুরমা নদীতে ব্রীজ স্থাপনের প্রয়োজনীয়তা দেখা দেয়। কারণ তখন আসামের সাথে সিলেটের যোগাযোগের মাধ্যম ছিল ট্রেন। ফলে, রেলওয়ে বিভাগ ১৯৩৩ সালে সুরমা নদীর ওপর ব্রীজ নির্মাণের উদ্যোগ নেয় এবং নির্মাণ শেষে ১৯৩৬ সালে ব্রীজটি আনুষ্ঠানিকভাবে খুলে দেওয়া হয়।
আব্দুল মজিদ কাপ্তান মিয়া,তৎকালীন আসাম সরকারের এক্সিকিউটিভ সদস্য রায় বাহাদুর প্রমোদ চন্দ্র দত্ত এবং শিক্ষামন্ত্রী আবদুল হামিদ ব্রীজটি নির্মাণের ক্ষেত্রে অশেষ অবদান রাখেন।
ক্বীন ব্রীজ লোহা দিয়ে তৈরী। এর আকৃতি ধনুকের ছিলার মত বাঁকানো। এই ব্রীজটির দৈর্ঘ্য ১১৫০ ফুট এবং প্রস্থ ১৮ ফুট। ব্রীজ নির্মাণে তৎকালীন সময়ে ব্যয় হয়েছিল প্রায় ৫৬ লাখ টাকা।
১৯৭১ সালে মহান মুক্তিযুদ্ধ চলাকালে পাকিস্তানি হানাদার বাহিনী ডায়নামাইট দিয়ে ব্রীজের উত্তর পাশের একাংশ উড়িয়ে দেয়; যা স্বাধীনতার পর কাঠ ও বেইলী পার্টস দিয়ে মেরামত করা হয় ও হালকা যান চলাচলের জন্য ব্যবহৃত হয়।
১৯৭৭ সালে বাংলাদেশ রেলওয়ের সহযোগিতায় ব্রীজের বিধ্বস্ত অংশটি কংক্রীট দিয়ে পুনঃনির্মাণ করা হয় এবং তৎকালীন নৌ বাহিনীর প্রধান রিয়াল এডমিরাল এম এইচ খান সংস্কারকৃত ব্রীজটি উদ্বোধন করেন; ফলে পুনরায় এটি দিয়ে যান চলাচল শুরু হয়।
রোদ বলেছে হবে

রোদ বলেছে হবে শায়ান চৌধুরী অর্ণবের ৪র্থ অ্যালবাম। অ্যালবামটি ১১ অক্টোবর ২০১০ সালে মুক্তি পায়। সবগুলো গানই অর্ণবের লেখা এবং সুরারোপ করা।
অ্যালবামটিতে মোট গানের সংখ্যা ১২ টি।
নকিয়া আশা ৩১১

নকিয়া আশা ৩১১ () নকিয়া সিরিজ ৪০ এর একটি স্মার্টফোন। এটিকে নকিয়া আশা ৩০৫ এবং ৩০৬ এর সাথে ব্যাংককে উদ্বোধন করা হয়। নকিয়া আশা ৩১১ কে নকিয়া আশা ফুলটাচ সিরিজের ফ্লাগশিপ বলে বিবেচনা করা হয়। এর প্রধান বৈশিষ্ট্যগুলো হল ক্যাপাসিটিভ ফুল-টাচস্ক্রীন, থ্রিজি, ভিওআইপি, ওয়াই-ফাই এবং গেমস খেলার সামর্থতা । বিভিন্ন দেশের ভাষানুযায়ী নকিয়া আশা ৩১১ এ ভাষা সমর্থন করে। দক্ষিণ এশিয়ার ৮টি ভাষা সমর্থন করে যেগুলো হলো: ইংরেজি, বাংলা, হিন্দি, তামিল, গুজরাতি, তেলুগু, মালয়ালম এবং কন্নড়।
নকিয়া আশা ৩১১ হ্যান্ডসেটটি ব্যাংককে ঘোষণা করা হয়। এটি ২০১২ সালের তৃতীয় প্রান্তিকে সারাবিশ্বের বাজারে ছাড়া হয়।
নকিয়া আশা ৩১১ ফোনটিতে ১ গিগাহার্জ প্রসেসর এবং এতে ১২৮ মেগাবাইটের কম ক্ষমতা সম্পন্ন সিঙ্গেল চ্যানেল র্যাম (মোবাইল ডিডিআর) ব্যবহার করা হয়।
ফোনটিতে ৩.০ ইঞ্চি ক্যাপাসিটিভ স্পর্শপর্দা (মাল্টিপয়েন্ট) ব্যবহার করা হয়েছে এবং এতে ২৪০x৪০০ (QVGA) পিক্সেলের রেজুলেশন সমর্থন করে। নকিয়ার মতামত অনুযায়ী ফোনটি ২৬২ হাজারেরও অধিক রং প্রদর্শন করতে পারে।
ফোনটি পেছনের ক্যামেরাটিতে কোন যান্ত্রিক জুম করার সুবিধা নেই, তবে ভিডিও এবং ক্যামেরার জন্য ৪x ডিজিটাল জুমের ব্যবস্থা করা হয়েছে। ফোনটির সামনে কোন ক্যামেরা নেই এবং এতে কোন ফ্ল্যাশের ব্যবস্থা নেই। সামনের ক্যামেরার সেন্সরের আকার ৩.২ মেগাপিক্সেল (২০৪৮x১৫৩৬ পিক্সেল), এর রন্ধ্র (Aperture) f/২.৮ এবং ফোকাস করার সীমা ৫০ সে.মি। ফোনটি ৬৪০x৪৮০ পিক্সেলের ১৫fps এ ভিডিও রেকর্ডিং করতে সক্ষম।
মোবাইল ফোনটিতে কেবল মাত্র দুটি বাটন ব্যবহার করা হয়েছে, যাদের কাজ ‘‘কল’’ এবং ‘‘সমাপ্তি’’। এছাড়াও বামদিকে লক/আনলক এবং আওয়াজ কমানো বাড়ানোর জন্য বাটন সংযুক্ত করা হয়েছে। সমাপ্তি বাটন দিয়েই ফোন খোলা বা বন্ধ করা হয়।
নকিয়ার ভাষ্যমতে ব্যবহৃত BL-4U (১১০০ mAh) ব্যাটারিটি ৭.২ ঘণ্টা আলাপচারিতা, ৭১১ থেকে ৭৮১ ঘণ্টা স্ট্যান্ডবাই এবং ৪০ ঘণ্টা সঙ্গীত পরিবেশন করতে সক্ষম।
সিমকার্ডটি ব্যাটরির নিচে অবস্থিত এবং তা পশ্চাৎ প্যানেল অপসারণের মাধ্যমে প্রবেশযোগ্য। পশ্চাৎ প্যানেল অপসারণের জন্য আলাদা কোন যন্ত্রাংশের প্রয়োজন নেই।
ফোনটিতে ১৪০ মেগাবাইটের অ-অপসারণযোগ্য সঞ্চয়ের ব্যবস্থা করা হয়েছে। অতিরিক্ত সঞ্চয় সুবিধা বৃদ্ধি করার জন্য microSDHC কার্ড ব্যবহার করা যাবে, যা ৩২ গিগাবাইট পর্যন্ত সমর্থন করে।
নকিয়া আশা ৩১১ হ্যান্ডসেটটির সাথে বেশকিছু সফটওয়্যার প্রি-ইনস্টল করা থাকে। যা দেশভেদে ভিন্ন হতে পারে।
পাণ্ডামুখী বুনোআদা

পাণ্ডামুখী বুনোআদা (), (বৈজ্ঞানিক নাম:Asarum maximum) হচ্ছে অ্যারিস্টোলোচিয়াসি পরিবারের একটি প্রজাতি। এটি চীনের স্থানীয় আঞ্চলিক উদ্ভিদ। এটির ফুলের ভক্ষণযোগ্য ছত্রাক তথা মাশরুমের মতো বিশিষ্ট গন্ধ আছে। এই আদার ফুলের সঙ্গে পাণ্ডার মুখাবয়বের সাদৃশ্য থাকায় এই আদা প্রজাতিটি পাণ্ডামুখী আদা নামে পরিচিত। কালো রঙ্গের ফুলের প্রতি সবার এক ধরনের বিশেষ আগ্রহ থেকেই এই ফুল চীনে বেশ জনপ্রিয়। ছায়া জায়গায় এই উদ্ভিদ ভালো হয়, ফলে ঘরের অভ্যন্তরেও এই উদ্ভিদ রাখা যায়।
বুনো আদা মোটামুটি সব দেশেই রয়েছে কিন্তু বিশেষ রকম এই আলংকারিক আদা এশিয়া এবং উত্তর আমেরিকায় হয়ে থাকে। পুরো বসন্ত জুড়ে ফুল ফুটে। ক্যালিফোর্নিয়া, জর্জিয়া, মায়ারল্যান্ড, পোর্টল্যান্ড, ক্লেয়টন্‌, ভিলা রিক এবং চীনের হুপেই, সিছুয়ান এই সমস্ত প্রদেশে এই উদ্ভিদ পাওয়া যায়। আপাত দৃষ্টিতে কালো রঙ দেখা গেলেও সম্পূর্ণ রুপে কালো ফুল নেই। এই ফুলটি দুই রঙের হয়ে থাকে সাদা এবং গাঢ় রক্তবেগুনী যা একেবারেই কালো রঙ মনে হয়ে থাকে। ছোট ছোট ফুল যেনো এক সাথে অনেক গুলো পান্ডা চেয়ে রয়েছে এমনি মনে হয়। গাছের মূল বা জিঞ্জারে মশলাযুক্ত সুগন্ধ রয়েছে। বেশিরভাগ আদার ফুল পাতার মাঝে ঢেকে থাকে শুধুমাত্র পান্ডাফেস ফুল পাতার আড়ালে নয় নিজেকে প্রকাশ করে পাতা থেকে আলাদা ও স্বতন্ত্রভাবে। সাধারণত এই ফুল পটে লাগানো হয়ে থাকলেও অনেকেই বাগানেও লাগান, সেক্ষেত্রে খেয়াল রাখতে হবে লাগাবার স্থানটি অবশ্যই ছায়াযুক্ত, আর্দ্র ও ভাল উর্বর মাটি হতে হবে, পানি জমে থাকে এমন স্থান ভাল নয় এই গাছের জন্য।
নব্যপ্রস্তরযুগ

নব্যপ্রস্তরযুগ বা নবপোলিয় যুগ হলো প্রস্তর যুগের শেষ অধ্যায়, যখন পাথরের অস্ত্রশস্ত্র ও ব্যবহার্য দ্রব্যাদির চরম উন্নতি সাধিত হয়েছিল। "এএসপিআরও (ASPRO) কালপঞ্জি" মতে, খ্রিস্টপূর্ব ১০,২০০ অব্দে মধ্যপ্রাচ্যের কিছু অঞ্চলে এবং পরবর্তীতে পৃথিবীর অন্যান্য অঞ্চলে এই যুগের সূচনা ঘটে। খ্রিস্টপূর্ব ৪,০০০ অব্দ থেকে ২,৫০০ অব্দের মধ্যে এই যুগের সমাপ্তি ঘটে। প্রথাগতভাবে এই যুগ হচ্ছে প্রস্তর যুগের সমাপ্তি। নব্যপ্রস্তর যুগ হলোসিন "এপিপ্যালিওলিথিক" যুগ অনুসরণ করে আসে এবং কৃষিকাজের সূচনাকালে "নবপোলীয় বিপ্লব" ঘটে এবং এই সময়টাই নব্যপ্রস্তর যুগের শুরু। ধাতুর ব্যবহার শুরু হলে এই যুগ শেষ হয় এবং ব্রোঞ্জ যুগ, তাম্র যুগ এবং কোনো কোনো ভৌগোলিক অঞ্চলে লৌহ যুগ শুরু হয়। এই যুগে মানুষের আচরণ এবং সংস্কৃতিতে প্রগতি এবং পরিবর্তন দেখা যায়, যার মধ্যে ছিল বন্য ও গৃহজাত শস্যের ব্যবহার এবং বন্য পশুকে গৃহপালিত পশুতে রূপান্তর। ধারণা করা হয় যে, নব্যপ্রস্তর যুগ শুরু হয় লেভ্যান্টে (জেরিকো, বর্তমানে পশ্চিম তীর) খ্রিস্টপূর্ব ১০,২০০ - ৮,৮০০ অব্দে।
ফাউদ বাক্কাস

শেখ ফাউদ আহামুল ফাসিয়েল বাক্কাস (; জন্ম: ৩১ জানুয়ারি, ১৯৫৪) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার ও কোচ। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। ১৯৭৮ থেকে ১৯৮৩ সময়কালে সংক্ষিপ্ত সময়ের জন্যে ওয়েস্ট ইন্ডিজে পক্ষে আন্তর্জাতিক ক্রিকেটে প্রতিনিধিত্ব করেছেন।
দলে তিনি মূলতঃ ডানহাতি ব্যাটসম্যান ছিলেন। পাশাপাশি মিডিয়াম-পেস বোলিংয়ে পারদর্শী। এছাড়াও মার্কিন যুক্তরাষ্ট্র ক্রিকেট দলে খেলেছেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ডেমেরারা ও গায়ানা এবং দক্ষিণ আফ্রিকান ক্রিকেটে ওয়েস্টার্ন প্রভিন্স, বর্ডার ও ইম্পালাস দলে প্রতিনিধিত্ব করেছেন ফাউদ বাক্কাস।
২৪ বছর বয়সে ১৫ এপ্রিল, ১৯৭৮ তারিখে ওয়েস্ট ইন্ডিজের পক্ষে তার টেস্ট অভিষেক ঘটে। ১৯৭৭-৭৮ মৌসুমে দলের প্রতিপক্ষ ছিল অস্ট্রেলিয়া। তবে ১৯৭৮-৭৯ মৌসুমে ভারতের বিপক্ষে তিনি উল্লেখযোগ্য সফলতা লাভ করেন। দ্বিতীয় টেস্টে ৯৬ ও ৬ষ্ঠ টেস্টে নিজস্ব সর্বোচ্চ ও একমাত্র সেঞ্চুরি (২৫০) করেন। কিন্তু পরবর্তী ১৯ টেস্টে তার গড় রান ছিল মাত্র ২৬.০৬। তন্মধ্যে ৭বার শূন্য রান পেয়েছেন। ফলশ্রুতিতে ১৯৮১-৮২ মৌসুমে অস্ট্রেলিয়া সফর থেকে বাদ পড়েন।
১৯৭৭ থেকে ১৯৮৩ সময়কালে ওয়েস্ট ইন্ডিজের পক্ষে ২৯টি একদিনের আন্তর্জাতিকে অংশ নেন। ২৬.৬০ গড়ে সর্বোচ্চ রান তোলেন ৮০। তাসত্ত্বেও, দুইবার ম্যান অব দ্য ম্যাচের পুরস্কার পেয়েছেন। ১৯৮৩ সালের ক্রিকেট বিশ্বকাপের সদস্য থাকা অবস্থায় রানার্স-আপ হয় তার দল।
পরবর্তীতে মার্কিন যুক্তরাষ্ট্রে চলে যান ও মার্কিন দলে অধিনায়কত্ব করেন। ১৯৯৭ ও ২০০১ সালের আইসিসি ট্রফি প্রতিযোগিতায় অংশ নেন তিনি।
হরি তুমা হরো

হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তার সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য।
"হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে।
এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাকে রামধুন শুনিয়েছিলেন। সেই সময় গান্ধী তাকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তার বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাকে শোনানো হয়।
কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল।
জর্জ এলিয়ট

মেরি অ্যান ইভান্স (২২ নভেম্বর ১৮১৯ – ২২ ডিসেম্বর ১৮৮০; অন্যভাবে "মেরি অ্যান" বা "মারিয়ান"), জর্জ এলিয়ট ছদ্মনাম দ্বারা পরিচিত, একজন ইংরেজ ঔপন্যাসিক, সাংবাদিক, অনুবাদক এবং ভিক্টোরীয় যুগের নেতৃস্থানীয় লেখিকা ছিলেন।
তিনি (সাতটি) উপন্যাস রচনা করেন। তার মধ্যে "এডাম বেড" (১৮৫৯), "দ্য মিল অন দ্য ফ্লস" (১৮৬০), "সাইলাস মারনার" (১৮৬১), "মিডলমার্চ" (১৮৭১–৭২), এবং "ডানিয়েল দেরুন্দা" (১৮৭৬) অন্যতম। সেগুলোর অধিকাংশই প্রাদেশিক ইংল্যান্ডের পটভূমি এবং এর বাস্তববাদ ও মানসিক অন্তর্দৃষ্টির জন্য সুপরিচিত।
তিনি পুরুষ ছদ্মনাম ব্যবহার করতেন যেন তার কাজ গুরুত্বের সাথে গ্রহণ করা হয়। এলিয়টের জীবদ্দশায় তিনি কেবল হালকা উদার রোমান্স লেখা নারীদের বাঁধা-ধরা নিয়ম থেকে অব্যাহতি চেয়েছিলেন। তিনি ইতোমধ্যেই সম্পাদক এবং সমালোচক হিসেবে ব্যাপকভাবে পরিচিতি লাভ করেন। তার ছদ্মনাম ব্যবহারের আরো অতিরিক্ত কারণ হলো জনসাধারণের দৃষ্টি থেকে তার ব্যক্তিগত জীবন রক্ষা করার ইচ্ছা এবং বিবাহিত জর্জ হেনরি লুইসের সঙ্গে তার সম্পর্ক নিয়ে কেলেঙ্কারি প্রতিরোধ করা, যার সাথে তিনি ২০ বছর ধরে বসবাস করতেন।
তার ১৮৭২-এর কাজ "মিডলমার্চ"-কে মার্টিন এমিস্‌ এবং জুলিয়ান বার্নস ইংরেজি ভাষার সর্বশ্রেষ্ঠ উপন্যাস হিসাবে বর্ণনা করেন।
মেরি অ্যান ইভান্স ইংল্যান্ডের ওয়ারউইকশায়্যারের নানইটনে জন্মগ্রহণ করেন। তিনি রবার্ট ইভান্স (১৭৭৩-১৮৪৯) এবং ক্রিস্টিয়ানা ইভান্সের (বিবাহ-পূর্ব পিয়ারসন, ১৭৮৮-১৮৩৬, একটি স্থানীয় কল-মালিকের কন্যা) দ্বিতীয় সন্তান ছিলেন। মেরি অ্যানের নাম কখনও কখনও সংক্ষিপ্তভাবে মারিয়ান ছিল। তার আপন ভাই-বোন ছিলো ক্রিস্টিয়ানা (১৮১৪-১৮৫৯) (ক্রিস নামে পরিচিত), আইজ্যাক (১৮১৬-১৮৯০) এবং যমজ ভাই যারা ১৮২১ সালের মার্চে মাত্র কয়েকদিন বেঁচে ছিলো। তার সৎ ভাই রবার্ট (১৮০২-১৮৬৪), এবং সৎ বোন, ফ্যানি (১৮০৫-১৮৮২), তার পিতার পূর্ববর্তী স্ত্রী হ্যারিয়েট পয়ন্টনের সন্তান (?১৭৮০-১৮০৯)। ওয়েলশ বংশোদ্ভূত রবার্ট ইভান্স ওয়ারউইকশায়্যারে নিউডিগেট পরিবারের জন্য অরবারি হল এস্টেটের ম্যানেজার ছিলেন এবং মেরি অ্যান দক্ষিণ খামারে জন্মগ্রহণ করেন। ১৮২০-এর প্রথমভাগে পরিবারটি গ্রিফ নামে একটি বাড়িতে গিয়ে ওঠে যা নানইটন এবং বেডওয়ার্থের মধ্যে।
পিন্ডো পর্বত

পিন্ডো () হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত।
পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪  ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে।
"পিন্ডো" শব্দটির উৎপত্তি ঘটেছে সম্ভবত সেলটিক ভাষার "বিন ডুব" (অর্থঃ অন্ধকার শীর্ষ) থেকে।
যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র "বিন" (আইরিশ গ্যালিলিয়; অর্থঃ "শীর্ষ") কিংবা "ডুভ" (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি।
এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত।
গোসুদার্স্তভেন্নি ব্যাংক রোসিয়োস্কোয় ইম্পেরি

রুশ সাম্রাজ্যের কেন্দ্রীয় ব্যাংক () ছিলো জার-এর আমলে রাশিয়ার মূল ব্যাংক, যা ১৮৬০ সালে প্রতিষ্ঠিত হয়ে ১৯১৭ সালে রুশ বিপ্লবের পর রাষ্ট্র কর্তৃক অধিগৃহীত হওয়ার পূর্ব পর্যন্ত কার্যকর ছিলো।
সম্রাট দ্বিতীয় আলেকজান্ডারের সভাসদদের মতামতানুসারে রাষ্ট্রীয় বাণিজ্যিক ব্যাংকের উপর নির্ভর করে ১৮৬০ সালের ১২ জুন রাষ্ট্রীয় ব্যাংক প্রতিষ্ঠিত হয়। এই সভাসদবর্গ ব্যাংকের বিধি-বিধানও প্রণয়ন করেন। বিধি অনুসারে, এটি ছিলো একটি রাষ্ট্রীয় মালিকানাধীন ব্যাংক যা বাণিজ্য ও শিল্পক্ষেত্রে স্বল্পমেয়াদী ঋণ দানের উদ্দেশ্যে প্রতিষ্ঠিত।
১৯১৭ সালের প্রথম দিকে এর ১১টি শাখা, ১৩৩টি স্থায়ী ও ৫টি অস্থায়ী কার্যালয় এবং ৪২টি সংস্থার মাধ্যমে তার কার্যাবলী পরিচালনা করতো। ১৯১৭ সালের ৭ নভেম্বর এটি অধিগৃহীত হয়ে ১৯২২ সাল পর্যন্ত 'আরএসএফএসআর গণ ব্যাংক' এবং এরপর থেকে ১৯৯১ সাল পর্যন্ত 'ইউএসএসআর রাষ্ট্রীয় ব্যাংক' নামে পরিচিত হয়। ১৯৯১ সালে সোভিয়েত ইউনিয়ন ভেঙে যাবার পর "রাশিয়া ফেডারেশন কেন্দ্রীয় ব্যাংক" নামে একটি নতুন কেন্দ্রীয় ব্যাংক প্রতিষ্ঠিত হয়।
১৮৬০ সালে প্রতিষ্ঠার পর হতে ১৯১৭ সালে বিলুপ্তের পূর্ব পর্যন্ত মোট ৮ জন ব্যক্তি 'রুশ সাম্রাজ্যের কেন্দ্রীয় ব্যাংক'-এর গভর্নর হিসাবে দায়িত্ব পালন করেছেন:
শতপথ ব্রাহ্মণ

শতপথ ব্রাহ্মণ () হলো শুক্ল যজুর্বেদের সঙ্গে যুক্ত একটি গদ্য ধর্মগ্রন্থ। এটিতে বৈদিক আচার-অনুষ্ঠানের বর্ণনা রয়েছে। এই ব্রাহ্মণটি দুটি শাখায় পাওয়া যায় – মধ্যণ্ডিন (বাজসনেয় মধ্যণ্ডিন শাখার) এবং কান্ব (কান্ব শাখার)। প্রথমটি ১৪টি খণ্ডে ১০০টি অধ্যায় ও ৭,৬২৪টি কাণ্ডিকে এবং দ্বিতীয়টি ১৭টি খণ্ডে ১০৪টি অধ্যায় ও ৬,৮০৪টি কাণ্ডিকে বিভক্ত
ভাষাতাত্ত্বিক গবেষণা থেকে জানা যায়, শতপথ ব্রাহ্মণ বৈদিক সংস্কৃতের (অর্থাৎ, মোটামুটিভাবে খ্রিস্টপূর্ব ৮ম থেকে ৬ষ্ঠ শতাব্দী, লৌহযুগীয় ভারত) ব্রাহ্মণ পর্যায়ের সর্বশেষ অংশে রচিত হয়।
জন এন. ব্রামারের মতে এটির রচনাকাল খ্রিস্টপূর্ব ৭০০ অব্দের কাছাকাছি কোনো সময়ে। জুলিয়াস এগেলিঙের মতে, এই ব্রাহ্মণের সর্বশেষ সংস্করণটির রচনাকাল খ্রিস্টপূর্ব ৩০০ অব্দ। যদিও এর কোনো কোনো অংশ “অনেক প্রাচীনতর, যা অজ্ঞাত প্রাচীনকাল থেকে মুখে মুখে প্রচলিত ছিল।”
এই ধর্মগ্রন্থের প্রধান আকর্ষণীয় দিকগুলির একটি হল এর পৌরাণিক অংশ। এখানে সৃষ্টি-সংক্রান্ত পুরাণকথা ও মনুর প্রলয়ের উল্লেখ আছে। এই সৃষ্টি-সংক্রান্ত পুরাণকথার সঙ্গে অন্যান্য সৃষ্টি-সংক্রান্ত পুরাণের অনেক সাদৃশ্য আছে। যেমন, প্রাগৈতিহাসিক বন্যা (বাইবেলে যেমন পাওয়া যায়), আলো ও অন্ধকারের প্রসার, ভালো ও মন্দের বিভাজন এবং সময়ের ব্যাখ্যা। শতপথ ব্রাহ্মণে যজ্ঞবেদী নির্মাণ, যজ্ঞের উপকরণ, যজ্ঞে মন্ত্রোচ্চারণ ও সোমরস প্রস্তুতকরণের সঙ্গে সঙ্গে বিভিন্ন অনুষ্ঠানের প্রতীকী ব্যাখ্যার একটি বিস্তারিত বিবরণ পাওয়া যায়।
মধ্যণ্ডিন শাখার ১৪টি খণ্ডকে দুটি প্রধান অংশে ভাগ করা যায়। প্রথন নয়টি বই যজুর্বেদ সংহিতার প্রথম ১৮টি খণ্ডের পুথিগত টীকা দিয়েছে। এই টীকা স্থানে স্থানে পঙ্‌ক্তি ধরে ধরে দেওয়া হয়েছে। পরবর্তী পাঁচটি বই অনুষ্ঠানে ব্যবহৃত নতুনতর দ্রব্য ও অন্যান্য দ্রব্যের বর্ণনা বর্ণনা দিয়েছে। ১৪শ এবং শেষ খণ্ডটি বৃহদারণ্যক উপনিষদ্‌ নামে খ্যাত।
মধ্যণ্ডিন শাখার শতপথ ব্রাহ্মণটিকে ১৯শ শতাব্দীর শেষ ভাগে জুলিয়াস এগলিং ইংরেজিতে অনুবাদ করেন। এটি সেক্রেড বুকস অফ দি ইস্ট গ্রন্থমালায় পাঁচ খণ্ডে প্রকাশিত হয়। কান্ব শাখার শতপথ ব্রাহ্মণ উইলিয়াম ক্যালান্ড তিন খণ্ডে ইংরেজিতে অনুবাদ করেছিলেন।
কৃতি স্যানন

কৃতি স্যানন (জন্ম: ২৭ জুলাই ১৯৯০) একজন ভারতীয় মডেল এবং চলচ্চিত্র অভিনেত্রী। মডেলিংয়ের মাধ্যমে মিডিয়াতে আগমন করার পরে তিনি সুকুমারের তেলুগু চলচ্চিত্র "১ নেনোক্কাদিন"-এ অভিনয়ের মাধ্যমে চলচ্চিত্রে আত্মপ্রকাশ করেন। তার প্রথম বলিউড চলচ্চিত্র ছিল সাব্বির খানের রোমান্টিক এ্যাকশনধর্মী ধাচের "হিরোপন্তি"। উক্ত চলচ্চিত্রে অসাধারণ অভিনয়ের সুবাদে তিনি ফিল্মফেয়ার পুরস্কার শ্রেষ্ঠ নবাগত অভিনেত্রী লাভ করেন।
বেটি উইলসন

এলিজাবেথ রেবেকা বেটি উইলসন (; জন্ম: ২১ নভেম্বর, ১৯২১ - মৃত্যু: ২২ জানুয়ারি, ২০১০) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার বিখ্যাত মহিলা ক্রিকেটার ছিলেন। ১৯৪৭-৪৮ থেকে ১৯৫৭-৫৮ মেয়াদকালে অস্ট্রেলিয়া জাতীয় মহিলা ক্রিকেট দলের অন্যতম সদস্য ছিলেন তিনি। তাকে সর্বকালের সেরা মহিলা ক্রিকেটারদের একজনরূপে গণ্য করা হয়ে থাকে। ‘বেটি’ ডাকনামে পরিচিত বেটি উইলসন ডানহাতে ব্যাটিংয়ে পারদর্শী ছিলেন| তাকে ‘মহিলাদের ব্র্যাডম্যান’ হিসেবে ডাকা হয়ে থাকে। এছাড়াও তিনি অফ-স্পিন বোলিংসহ ফিল্ডার হিসেবেও গুরুত্বপূর্ণ ভূমিকা পালন করেছেন। ঘরোয়া ক্রিকেটে ভিক্টোরিয়ার প্রতিনিধিত্ব করেন।
শৈশবে ল্যাম্প পোস্টের সহায়তা নিয়ে ক্রিকেট খেলা শিখতে শুরু করেন। ১০ বছর বয়সে কলিংউড ওম্যান’স ক্রিকেট ক্লাবে বড়দের সাথে খেলার জন্য মনোনীত হন। ১৪ বছর বয়সে ভিক্টোরিয়া দ্বিতীয় একাদশ ও ১৬ বছর বয়সে বড়দের দলে অন্তর্ভুক্ত হন।
দ্বিতীয় বিশ্বযুদ্ধের কারণে টেস্ট খেলায় অংশ নিতে দেরি হয় তার। ২০ মার্চ, ১৯৪৮ তারিখে নিউজিল্যান্ডের বিপক্ষে তার টেস্ট অভিষেক ঘটে। খেলায় তিনি ৯০ রানসহ ৪/৩৭ ও ৬/২৮ লাভ করেন। নিজস্ব দ্বিতীয় টেস্টে ইংল্যান্ডের বিপক্ষে ১১১ রান তোলেন। এরফলে প্রথম অস্ট্রেলীয় মহিলা হিসেবে ইংল্যান্ডের বিপক্ষে সেঞ্চুরি করেন। পাশাপাশি ৯ উইকেটও দখল করেন তিনি।
১৯৫১ সালে ইংল্যান্ড সফর করেন। স্কারবোরায় অনুষ্ঠিত প্রথম টেস্টে ৮১ রান করেন। ইয়র্কশায়ারের বিপক্ষে ৭৭ মিনিটে অপরাজিত ১০০* রান করে শেষ বলে অস্ট্রেলিয়াকে জয়লাভ করান। এ সিরিজের পর তিনি আড়াই বছর ইংল্যান্ডে অবস্থান করেন।
১৯৫৭-৫৮ মৌসুমে ইংল্যান্ডের বিপক্ষে পুরুষ কিংবা মহিলা - উভয় ক্ষেত্রেই প্রথম ক্রিকেটার হিসেবে সেঞ্চুরিসহ টেস্টে ১০ উইকেট পান। ভেজা উইকেটে প্রথম ইনিংসে ৭/৭ পান। তন্মধ্যে মহিলাদের টেস্টে প্রথমবারের মতো হ্যাট্রিক করার গৌরব লাভ করেন তিনি। ফেব্রুয়ারি, ১৯৫৮ সালে অস্ট্রেলিয়া-ইংল্যান্ডের মধ্যকার টেস্টে তিনি এ কীর্তিগাথা রচনা করেন। পরবর্তীতে ২০০৪ সালে পাকিস্তানের শাইজা খান ও ২০১১ সালে স্বদেশী রেনে ফারেল এ কৃতিত্বের অধিকারী হন। অস্ট্রেলিয়ার নিম্ন রান সংগ্রহের মধ্যেও তিনি ১২ রান করে সর্বোচ্চ রান সংগ্রাহক হন ও দ্বিতীয় ইনিংসে ১০০ তোলেন। দ্বিতীয় ইনিংসে ১৯ ওভারে ৪/৯ লাভ করেন ও খেলায় ১১/১৬ নিয়ে সেরা বোলিংয়ের রেকর্ড গড়েন যা ২০০৪ সাল পর্যন্ত টিকেছিল।
সমগ্র খেলোয়াড়ী জীবনে ১১ টেস্ট খেলে ৫৭.৪৬ গড়ে ৮৬২ রান করেন। এছাড়াও ১১.৮০ গড়ে ৬৮ উইকেট নেন। ১৯৮৫ সালে প্রথম মহিলা ক্রিকেটার হিসেবে অস্ট্রেলিয়ান স্পোর্টিং হল অব ফেমে অন্তর্ভুক্ত হন। ১৯৮৫-৮৬ মৌসুমে অনূর্ধ্ব-২১ জাতীয় মহিলা ক্রিকেট চ্যাম্পিয়নশীপ তার সম্মানার্থে ‘বেটি উইলসন শীল্ড’ নামে আখ্যায়িত হয়। ২০১৫ সালে বেটি উইলসনকে আইসিসি ক্রিকেট হল অব ফেমে অন্তর্ভুক্ত করা হয়।
চাঁদপুর, মালদা

চাঁদপুর ভারতের পশ্চিমবঙ্গ রাজ্যের মালদা জেলার একটি গ্রাম এবং গ্রাম পঞ্চায়েত। চাঁদপুরের গ্রাম পঞ্চায়েত চাঁদপুরে অবস্থিত। এখানকার অধিকাংশ বাসিন্দা মুসলমান, তবে এই অঞ্চলে হিন্দু লোকও রয়েছে। এ গ্রামে সাধু বাবা মন্দির রয়েছে যা এই অঞ্চলে সুপরিচিত। গ্রামের অনেক বাসিন্দা কলকাতা বা মুম্বইয়ে কাজ করেন। কেউ কেউ ব্যবসায় বা কৃষিকাজের সাথে জড়িত।
গ্রামে দুটি আধুনিক কিন্ডার গার্ডেন স্কুল রয়েছে, (চাঁদপুর চিলড্রেনস একাডেমী) ও (আদর্শ শিশু বিকাশ শিক্ষা নিকেতন)। এছাড়াও সরকারি প্রাথমিক বিদ্যালয় রয়েছে। ধর্মীয় শিক্ষার জন্য কয়েকটি মক্তব, চাঁদপুর-চণ্ডীপুর রিয়াজুল উলুম নামে একটি মাদ্রাসা আছে।
গ্রামটিতে একটি প্রাথমিক স্বাস্থ্যকেন্দ্র রয়েছ।
কৃষি ব্যবস্থার উন্নয়নের স্বার্থে এখানে একটি কৃষি সমবায় সমিতি স্থাপন করা হয়েছে।
মধ্যাঞ্চল ক্রিকেট দল (বাংলাদেশ)

মধ্যাঞ্চল ক্রিকেট দল একটি প্রথম শ্রেণীর ক্রিকেট দল যা বাংলাদেশ ক্রিকেট লীগে মধ্য বাংলাদেশকে প্রতিনিধিত্ব করে। এটি বাংলাদেশের প্রথম শ্রেণীর দুটি দল ঢাকা বিভাগ ও ঢাকা মহানগরী দলের সমন্বয়ে গঠিত একটি দল।
২০১৪-১৫ বাংলাদেশ ক্রিকেট লীগের জন্য স্কোয়াড:
পেদ্রো পার্দো দে সেলা

পেদ্রো পার্দো দে সেলা রদ্রিগুয়েজ দে আগুইয়ার রিবাদেনেইয়ারা (মৃত্যু ৩ অক্টোবর ১৪৮৩), পঞ্চদশ শতকে জন্ম নেয়া গ্যালিসিয়ার একজন বিখ্যাত মার্শাল। তার পিতার নাম জোয়ান নুনেস পার্দো এবং মায়ের নাম দোনা তেরেসা রদ্রিগুয়েজ দে আগুইয়ার। সংক্ষেপে তাকে পেদ্রো পার্দো দে সেলা নামে উল্লেখ করা হয়।
ক্যাথলিক শাসকের আদেশে মনডোনেডো ক্যাথেড্রালের সম্মুখে ১৪৮৩ সালে তাকে তার ছেলে সহ শিরোশ্ছেদ করে হত্যা করা হয়।
তিনি ১৪৪৫ সালের পরে ভিভেরোতে চলে আসেন। ১৪৭৪ সালে মেয়র হওয়ার পরে তিনি মার্শাল পদবি লাভ করেন। ১৪৭৬ সালে ক্যাথলিক রাজা তাকে পদ থেকে বহিষ্কার করেন। ১৪৭৮ সালে তাকে ভিভেরো থেকেও বহিষ্কার করা হয়। ক্যাথলিক রাজা সান্তা মার্তা দে অর্তিগুয়েরা এবং মনদোনেদো এর প্রশাসককে চিঠি দেন ফলে তারা তাকে শহরে প্রবেশে বাঁধা দেয়।
র‍্যামন পিনেইরো লোপেজ

র‍্যামন পিনেইরো লোপেজ (ল্যাঙ্কারা ১৯১৫ - সান্তিয়াগো ডে কমপোস্তেলা ১৯৯০), গ্যালিসিয়ার একজন স্বনামধন্য সাহিত্যিক এবং রাজনীতিবিদ। ২০০৯ সালে গ্যালিসিয় সাহিত্য দিবসে তাকে সম্মানিত করা হয়। তিনি প্রকাশনা সংস্থা গ্যালাক্সিয়া এবং সাময়িকী গ্রেইল এর অন্যতম প্রতিষ্ঠাতা এবং প্রথম সম্পাদক। তার সাহিত্য কর্মকে দুই ভাগে ভাগ করা হয়েছে। প্রথম দর্শন ধারার রচনা যেখানে তার চিন্তা চেতনা প্রতিফলিত হয়েছে। দ্বিতীয়ত গ্যালিসিয়ার ভাষাকে আদর্শ রূপে দাঁড় করাতে ভাষা ভিত্তিক কাজ গুলো।
র‍্যামন পিনেইরো লোপেজ লুগোর সেরা বিদ্যালয়ে অধ্যয়ন করেন। এখানে পড়ার সময়ে তিনি যুবক বয়সে গ্যালিগুইস্তা পার্টিতে যোগ দেন। ১৯৩৬ সালে গ্যালিসিয়ার স্ট্যাটুট রচনা করায় এই পার্টি অগ্রগণ্য ভূমিকা রেখেছিলো।
স্প্যানিশ গৃহ যুদ্ধের সময়ে তিনি বিদ্রোহী পক্ষকে সমর্থন দিয়েছিলেন। যুদ্ধ শেষে তিনি দর্শন শাস্ত্র অধ্যয়ন করেন।